Б. УПРАВЛЕНИЕ НА ОТПАДЪЦИТЕ

1. 31993 R 0259: Регламент (ЕИО) № 259/93 на Съвета от 1 февруари 1993 г. относно наблюдението и контрола на превозите на отпадъци в рамките на, за и от Европейската общност. (ОВ L 30, 6.2.1993 г., стр. 1), последно изменен с:

- 32001 R 2557: Регламент (EО) № 2557/2001 на Комисията от 28.12.2001 г. (ОВ L 349, 31.12.2001 г., стр. 1).

а) До 31 декември 2015 г. компетентните органи се уведомяват за всички превози на отпадъци за Румъния, изброени в приложение II на Регламент (EИО) № 259/93, предназначени за оползотворяване, като се прилага процедурата на членове 6, 7 и 8 на регламента.

б) Чрез дерогация от член 7, параграф 4 на Регламент (EИО) № 259/93, до 31 декември 2011 г. компетентните румънски органи могат да направят възражения относно превози за Румъния на следните отпадъци, изброени в приложение III, предназначени за оползотворяване, съобразно основанията за възражения, уредени в член 4, параграф 3 на този регламент. За такива превози се прилага процедурата на член 10 на регламента.

AA. ОТПАДЪЦИ, СЪДЪРЖАЩИ МЕТАЛ

- АА 060 Ванадиева пепел и остатъци

- АА 080 Отпадъци, скрап и остатъци от талий

- АА 090 Отпадъци и остатъци от арсен

- АА 100 Отпадъци и остатъци от живак

- АА 130 Отпадъчни разтвори от химическо почистване на метали

AВ. ОТПАДЪЦИ, СЪДЪРЖАЩИ ОСНОВНО НЕОРГАНИЧНИ КОМПОНЕНТИ, КОИТО МОГАТ ДА СЪДЪРЖАТ МЕТАЛИ И ОРГАНИЧНИ МАТЕРИАЛИ

- АВ 010 Шлака, пепел и остатъци, непосочени никъде в списъка

- АВ 020 Остатъци от изгаряне на битови отпадъци

- АВ 030 Отпадъци, получени при безцианидно третиране на повърхности на метали,

- АВ 040 Отпадъци от стъкло от катодни електроннолъчеви тръби и други активирани стъкла

- АВ 050 Утайка от калциев флуорид

- АВ 060 Други неорганични флуорни съединения под формата на течности или утайки

- АВ 080 Отработени катализатори, непосочени в зеления списък

- АВ 090 Отпадъци от хидрати на алуминия

- АВ 110 Алкални разтвори

- АВ 120 Неорганични халоидни съединения, непосочени другаде в списъка

AС. ОТПАДЪЦИ, СЪДЪРЖАЩИ ОСНОВНО ОРГАНИЧНИ КОМПОНЕНТИ, КОИТО МОГАТ ДА СЪДЪРЖАТ МЕТАЛИ И НЕОРГАНИЧНИ МАТЕРИАЛИ

- АС 040 Утайки от оловен бензин

- АС 050 Топлоносители, течни

- АС 060 Хидравлични течности

- АС 070 Спирачни течности

- АС 080 Антифризни течности

- АС 090 Отпадъци от производството, приготвянето и употребата на смоли, латекс, пластификатори, лепила и адхезиви

- АС 100 Нитроцелулоза

- АС 110 Феноли, фенолни съединения, включително хлорофенол, под формата на течности или утайки

- АС 120 Полихлорирани нафталини

- АС 140 Катализатори за триетиламин за пясъци, използвани в леярските операции

- АС 150 Хлорфлуорвъглероди

- АС 160 Халони

- АС 190 Лека прахообразна фракция от раздробяване/смилане на автомобили

- АС 200 Органични фосфорни съединения

- АС 210 Нехалогенирани разтворители

- АС 220 Халогенирани разтворители

- АС 230 Халогенирани или нехалогенирани неводни дестилатни остатъци, произхождащи от операции по оползотворяване на органични разтворители

- АС 240 Отпадъци от производството на алифатни халогенирани въглеводороди (като хлорметани, дихлоретан, винилхлорид, винилиденхлорид, алилхлорид и епихлорхидрин)

- АС 260 Течен свински тор и фекална маса

- АС 270 Утайки от пречистване на отпадъчни води

AD. ОТПАДЪЦИ, КОИТО МОГАТ ДА СЪДЪРЖАТ ИЛИ ОРГАНИЧНИ ИЛИ НЕОРГАНИЧНИ СЪЕДИНЕНИЯ

- AD 010 Отпадъци от производството и приготвянето на фармацевтични продукти

- AD 020 Отпадъци от производството, приготвянето и употребата на биоциди и препарати за растителна защита

- AD 030 Отпадъци от производството, приготвянето и употребата на дървесни консерванти.

Отпадъците, които съдържат, състоят се от или са замърсени с едно от следните:

- AD 040 Неорганични цианиди, с изключение на съдържащите благородни метали остатъци в твърда форма, съдържащи следи от неорганични цианиди

- AD 050 Органични цианиди

- AD 080 Отпадъци с експлозивни свойства, когато не са обект на конкретно друго законодателство

- АD 110 Кисели разтвори

- АD 120 Йонообменни смоли

- АD 130 Фотоапарати за еднократна употреба с батерии

- АD 140 Отпадъци от промишлени технологии за очистване на газове, които не са споменати другаде

- АD 150 Природни органични материали, използвани като филтърни среди (например биофилтри)

- АD 160 Битови отпадъци

- АD 170 Отработен активен въглен, притежаващ опасни свойства и получен в резултат на употребата му в неорганичната химическа, органичната химическа и фармацефтичната индустрия, пречистването на отпадъчни води, процесите на очистване на газ/въздух и други подобни приложения

Този период може да бъде продължен най-късно до 31 декември 2015 г. чрез прилагане на процедурата, определена в член 18 на Директива 75/442/ЕИО на Съвета от 15 юли 1975 г.за отпадъците [16], изменена с Директива 91/156/ЕИО на Съвета [17].

в) Чрез дерогация от член 7, параграф 4 на Регламент (EИО) № 259/93, до 31 декември 2011 г. компетентните румънски органи могат да направят възражения относно превози за Румъния за преработване на отпадъци, предназначени за оползотворяване, изброени в приложение IV на регламента, и за превози на отпадъци, предназначени за оползотворяване, които не са изброени в приложенията на регламента, в съответствие с основанията за възражения, уредени в член 4, параграф 3 на регламента. Този период може да бъде продължен най-късно до 31 декември 2015 г. по процедурата определена в член 18 от Директива 75/442/ЕИО на Съвета от 15 юли 1975 г. за отпадъците [16], изменена с Директива 91/156 ЕИО на Съвета [18].

г) Чрез дерогация от член 7, параграф 4 на Регламент (EИО) № 259/93, компетентните румънски органи правят възражения относно превози за преработване на отпадъци, изброени в приложения II, III и IV на регламента, предназначени за оползотворяване, и за превози на отпадъци, които не са изброени в тези приложения, предназначени за оползотворяване и които са предназначени за инсталация, която се ползва от временна дерогация на определени разпоредби на Директива на Съвета 96/61 ЕО от 24 септември 1996 г. относно комплексно предотвратяване и контрол на замърсяването [19], Директива 2000/76/ЕО на Европейския парламент и на Съвета от 4 декември 2000 г. за изгаряне на отпадъци [20], или Директива 2001/80/ЕО на Европейския парламент и на Съвета от 23 Октомври 2001 г. относно ограничаването на емисиите на определени замърсители във въздуха, изпускани от големи горивни инсталации [21], през периода, през който временната дерогация се прилага за инсталацията по предназначение.

2. 31994 L 0062: Директива 94/62/ЕО на Европейския парламент и на Съвета от 20 декември 1994 г.за опаковките и отпадъците от опаковки (OВ L 365, 31.12.1994 г., стр. 10), последно изменение с:

- 32004 L 0012: Директива 2004/12/ЕО на Европейския парламент и на Съвета от 11.2.2004 г. (OВ L 47, 18.2.2004 г., стр. 26).

а) Чрез дерогация от член 6, параграф 1, а) на Директива 94/62/ЕО, Румъния постига общата цел за оползотворяване или изгаряне на отпадъци в инсталации за изгаряне на отпадъци с оползотворяване на енергията до 31 декември 2011 г.в съответствие със следните междинни цели:

- 32 % (тегловни) до 31 декември 2006 г., 34 % през 2007 г., 40 % през 2008 г. , 45 % през 2009 г. и 48 % през 2010 г.

б) Чрез дерогация от член 6, параграф 1, б) на Директива 94/62/ЕО, Румъния постига общата цел за оползотворяване или изгаряне на отпадъци в инсталации за изгаряне на отпадъци с оползотворяване на енергията до 31 декември 2013 г. в съответствие със следните междинни цели:

- 53 % (тегловни) през 2011 г. и 57 % през 2012 г.

в) Чрез дерогация от член 6, параграф 1, в) на Директива 94/62/ЕО, Румъния постига целта за рециклиране на отпадъци от опаковки от пластмаса до 31 декември 2011 г. съответствие със следните междинни цели:

- 8 % (тегловни) до 31 декември 2006 г., 10 % през 2007 г., 11 % през 2008 г., 12 % през 2009 г. и 14 % през 2010 г.

г) Чрез дерогация от член 6, параграф 1, буква г) на Директива 94/62/ЕО, Румъния постига общата цел за рециклиране до 31 декември 2013 г. в съответствие със следните междинни цели:

- 26 % (тегловни) до 31 декември 2006 г., 28 % през 2007 г., 33 % през 2008 г., 38 % през 2009 г., 42 % през 2010 г., 46 % през 2011 г. и 50 % през 2012 г.

д) Чрез дерогация от член 6 параграф 1, буква д), (i) на Директива 94/62/ЕО, Румъния постига целта за рециклиране на отпадъци от опаковки от стъкло до 31 декември 2013 г. в съответствие със следните междинни цели:

- 21 % (тегловни) до 31 декември 2006 г., 22 % през 2007г., 32 % през 2008 г., 38 % през 2009 г., 44 % през 2010 г., 48 % през 2011 г. и 54 % през 2012 г.

е) Чрез дерогация от член 6, параграф 1, д), (iv) на Директива 94/62/ЕО, Румъния постига целта за рециклиране на отпадъци от опаковки от пластмаса, отчитайки изключително рециклирането на материалите обратно до пластмаса, до 31 декември 2013 г в съответствие със следните междинни цели:

- 16 % (тегловни) за 2011 г. и 18 % през 2012 г.

ж) Чрез дерогация от член 6, параграф 1, д), (v) на Директива 94/62/ЕО, Румъния постига целта за рециклиране на отпадъци от опаковки от дърво до 31 декември 2011 г. в съответствие със следните междинни цели:

- 4 % (тегловни) до 31 декември 2006 г., 5 % през 2007 г., 7 % през 2008 г., 9 % през 2009 г. и 12 % през 2010 г.

3. 31999 L 0031: Директива 1999/31/ЕО на Съвета от 26 април 1999 г. относно депониране на отпадъци (ОВ L 182,16.7.1999 г., стр. 1), изменена с:

- 32003 R 1882: Регламент (ЕО) № 1882/2003 на Европейския парламент и на Съвета от 29.9.2003 г. (ОВ L 284,31.10.2003 г., стр. 1).

а) Чрез дерогация от член 14, в) и точки 2, 3, 4 и 6 от приложение I на Директива 1999/31/ЕО и независимо от Директива 75/442/ЕИО на Съвета от 15 юли 1975 г. за отпадъците [22] и Директива 91/689/ЕИО на Съвета от 12 декември 1991 г. за опасните отпадъци [23], изискванията свързани с контрола на водите и управлението на инфилтрата, с опазването на почвите и водите, с контрола върху емисиите от газове и със стабилността на депото не се прилагат за 101 действащи депа за битови отпадъци в Румъния до 16 юли 2017 г.

Румъния осигурява постепенно намаляване на количеството на отпадъците, депонирани в тези 101 действащи съоръжения, които не отговарят на изискванията в съответствие със следните максимални годишни количества:

- до 31 декември 2006 г.: 3470000 тона;

- до 31 декември 2007 г.: 3240000 тона;

- до 31 декември 2008 г.: 2920000 тона;

- до 31 декември 2009 г.: 2920000 тона;

- до 31 декември 2010 г.: 2900000 тона;

- до 31 декември 2011 г.: 2740000 тона;

- до 31 декември 2012 г.: 2460000 тона;

- до 31 декември 2013 г.: 2200000 тона;

- до 31 декември 2014 г.: 1580000 тона;

- до 31 декември 2015 г.: 1420000 тона;

- до 31 декември 2016 г.: 1210000 тона.

б) Чрез дерогация от член 5, параграф 3, а) и б) и приложение I, точка 2, второ тире на Директива 1999/31/ЕО и без да се засяга член 6, в), (ii) на тази директива и Директива 75/442/ЕИО, изискванията за течни, корозивни и окислителни отпадъци и изискванията относно предотвратяване навлизането на повърхностни води в депонираните отпадъци, не се прилагат за Румъния за следните 23 действащи съоръжения до датата, посочена за всяко съоръжение:

До 31 декември 2007 г.:

1. S.C. BEGA UPSOM Ocna Mureş, Ocna Mureş, Alba окръг

До 31 декември 2008 г.:

2. S.C. TERMOELECTRICA SA - SE Doiceşti, Doiceşti, Dâmboviţa окръг

3. S.C. COMPLEXUL ENERGETIC ROVINARI SA, Cicani-Beterega, Gorj окръг

4. RAAN Drobeta-Turnu Severin - Sucursala ROMAG — TERMO, Drobeta-Turnu Severin, Mehedinţi окръг

До 31 декември 2009 г.:

5. COMPLEXUL ENERGETIC CRAIOVA - SE Craiova, Valea Mănăstirii, Dolj окръг

6. COMPLEXUL ENERGETIC CRAIOVA - SE Işalniţa, Işalniţa II, Dolj окръг

7. COMPLEXUL ENERGETIC CRAIOVA - SE Isalnita, Isalnita I, Dolj окръг

8. S.C. ELECTROCENTRALE DEVA SA - SE Paroşeni, Căprişoara, Hunedoara окръг

9. S.C. TERMICA SA Suceava, Suceava, Suceava окръг

До 31 декември 2010 г.:

10. S.C. ELECTROCENTRALE DEVA SA, Bejan, Hunedoara окръг

11. S.C. ALUM Tulcea, Tulcea, Tulcea окръг

До 31 декември 2011 г.:

12. S.C. UZINA TERMOELECTRICĂ GIURGIU SA, Giurgiu, Giurgiu окръг

До 31 декември 2012 г.:

13. CET Bacău, Furnicari — Bacău, Bacău

14. S.C. COMPLEXUL ENERGETIC TURCENI, Valea Ceplea, Gorj окръг

15. S.C. COMPLEXUL ENERGETIC TURCENI, Valea Ceplea, Gorj окръг

16. S.C. UZINELE SODICE Govora, Govora, Vâlcea окръг

17. S.C. CET Govora SA, Govora, Vâlcea окръг

До 31 декември 2013 г.:

18. S.C. CET Arad, Arad, Arad окръг

19. S.C. ELECTROCENTRALE ORADEA SA, Sântaul Mic, Bihor окръг

20. S.C. ELECTROCENTRALE ORADEA SA, Sântaul Mic, Bihor окръг

21. S.C. ELECTROCENTRALE ORADEA SA, Sântaul Mic, Bihor окръг

22. CET II Iaşi, Holboca, Iaşi окръг

23. S.C. Uzina Electrică Zalău, Hereclean — Panic, Sălaj окръг

Румъния осигурява постепенното намаляване на количесвото на отпадъците, депонирани в тези 23 действащи съоръжения, които не отговарят на изискванията, в съответствие със следните годишни максимални количества:

- до 31 декември 2006 г.: 11286000 тона;

- до 31 декември 2007 г.: 11286000 тона;

- до 31 декември 2008 г.: 11120000 тона;

- до 31 декември 2009 г.: 7753000 тона;

- до 31 декември 2010 г.: 4803000 тона;

- до 31 декември 2011 г.: 3492000 тона;

- до 31 декември 2012 г.: 3478000 тона;

- до 31 декември 2013 г.: 520000 тона.

в) Чрез дерогация от член 5, параграф 3, а) и б) и приложение I, точка 2, второ тире на Директива 1999/31/ЕО, и без да се засяга член 6, в), (ii) на тази директива и на Директива 75/442/ЕИО на Съвета, изискванията за течни, корозивни и окислителни отпадъци и изискванията относно предотвратяването на навлизането на повърхностни води в депонираните отпадъци не се прилагат за Румъния за следните 5 действащи хвостохранилища до датата посочена за всяко хвостохранилище:

До 31 декември 2009 г.:

1. BĂIŢA Ştei, Fânaţe, Bihor окръг

До 31 декември 2010 г.:

2. TRANSGOLD Baia Mare, Aurul-Recea, Maramureş окръг

3. MINBUCOVINA Vatra Dornei, Ostra-Valea Straja, Suceava окръг

До 31 декември 2011 г.:

4. CUPRUMIN Abrud, Valea Şesei, Alba окръг

5. CUPRUMIN Abrud, Valea Stefancei, Alba окръг

Румъния осигурява постепенното намаляване на количеството на отпадъците, депонирани в тези 5 действащи хвостохранилища, които не отговарят на изискванията в съответствие със следните годишни максимални количества:

- до 31 декември 2006 г.: 6370000 тона;

- до 31 декември 2007 г.: 5920000 тона (от които 2100000 тона опасни, 3820000 тона неопасни);

- до 31 декември 2008 г.: 4720000 тона (от които 2100000 тона опасни, 2620000 неопасни);

- до 31 декември 2009 г.: 4720000 тона (от които 2100000 тона опасни, 2620000 неопасни);

- до 31 декември 2010 г.: 4640000 тона (от които 2100000 тона опасни, 2540000 неопасни);

- до 31 декември 2011 г.: 2470000 тона (всички от които неопасни).

г) Чрез дерогация от член 2, ж) на Директива 1999/31/ЕО, и без да се засягат Директива 75/442/ЕИО и Директива 91/689/ЕИО, постоянна площадка, която се ползва за временно съхраняване на опасните отпадъци, генерирани в Румъния, не се счита за депо за отпадъци в Румъния до 31 декември 2009 г.

Румъния предоставя на Комисията до 30 юни всяка година, с начална дата 30 юни 2007 г., доклад относно постепенното прилагане на директивата и съответствието с тези междинни цели.

4. 32002 L 0096: Директива 2002/96/EО на Европейския парламент и на Съвета от 27 януари 2003 г. за отпадъците от електрическо и електронно оборудване (OВ L 37, 13.2.2003 г., стр. 24), изменена с:

- 32003 L 0108: Директива 2003/108/EО на Европейския парламент и на Съвета от 8.12.2003 г. (OВ L 345, 31.12.2003 г., стр. 106).

Чрез дерогация от член 5, параграф 5 и член 7, параграф 2 на Директива 2002/96/EО, Румъния се задължава да достигне целта за разделно събиране на поне четири килограма отпадъци от електрическо и електронно оборудване от домакинствата, средно на жител на година, както и целта за оползотворяване и целта за рециклиране и повторно използване на компоненти, материали и вещества от отпадъците от електрическо и електронно оборудване до 31 декември 2008 г.

[16] OВ L 194, 25.7.1975 г., стр. 39. Директива, последно изменена с Регламент (ЕО) № 1882/2003 (OВ L 284, 31.10.2003 г., стр. 1.

[17] OВ L 78, 26.3.1991 г., стр. 32.

[18] OВ L 78, 26.3.1991 г., стр. 32.

[19] OВ L 257, 10.10.1996 г., стр. 26. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).

[20] OВ L 332, 28.12.2000 г., стр. 91.

[21] OВ L 309, 27.11.2001 г., стр. 1. Директива, последно изменена с Акта за присъединяване от 2003 г. (ОВ L 236, 23.9.2003 г., стр. 33).

[22] OВ L 194, 25.7.1975 г., стр. 39. Директива, изменена с Директива 91/156/ЕИО, последно изменение с Регламент (ЕО) № 1882/2003 г. (ОВ L 284, 31.10.2003 г., стр. 1).

[23] OВ L 377, 31.12.1991 г., стр. 20. Директива, последно изменена с Директива 94/31/ЕО (ОВ L 168, 2.7.1994 г., стр. 28).

--------------------------------------------------